Un jour, un enfant

«Un jour, un enfant» (norsk omsetjing ‘ein dag, eit barn’) er ein fransk chansonballade som vann Eurovision Song Contest 1969 for Frankrike. Songen blei framført av  og er komponert av Emil Stern og Eddy Marnay. Dette var den fjerde sigeren til Frankrike i konkurransen, men «Un jour, un enfant» delte sigeren med tre andre land, sidan det ikkje var noko reglar som hindra ei deling av sigeren.

 Eurovision Song Contest 
«Un jour, un enfant» blei internt vald av den franske kringkastaren  til å representere Frankrike i Eurovision Song Contest i Madrid laurdag 29. mars.

I Madrid var «Un jour, un enfant» det 14. bidraget ut på scena av 16 bidrag. I avrøystinga fekk han 18 poeng – like mange som Spanias «Vivo cantando» med Salomé, Storbritannias «Boom Bang-a-Bang» med  og Nederlands «» med , men det var ingen reglar som sa at det berre skulle vere ein vinnar. Dimed blei alle dei fire landa erklærte som vinnarar, for fyrste – og einaste – gong i historia. Året etter blei reglane endra, slik at det berre kan vere eitt land som vinn Eurovision Song Contest. «Un jour, un enfant» fekk ingen poeng frå den norske jurygruppa. I kvar jurygruppe sat ti personar som kvar hadde eitt poeng å fordele til sin favorittmelodi.

Dette var ikkje siste gong Frankrike kom på ein delt fyrsteplass i Eurovision Song Contest. I 1991 fekk det franske bidraget, «», like mange poeng som Carola og «Fångad av en stormvind» frå Sverige. På den tida hadde EBU innført reglar for å kåre éin vinnar, og Sverige vann fordi dei hadde fått fleire toppoeng enn Frankrike.

 Om songen 
«Un jour, un enfant» er ein klassisk fransk chanson. I teksten syng Boccara om verdas under, sett gjennom auga til eit barn.

Boccara spelte inn songen på fem språk: fransk, engelsk («Through the Eyes of a Child»), tysk («Es schlägt ein Herz für dich»), spansk («Un día, un niño») og italiensk («Canzone di un amore perduto»).

«Un jour, un enfant» fekk begrensa kommersiell suksess og kom ikkje inn på VG-lista. I heimlandet Frankrike nådde «Un jour, un enfant» berre nummer 35 på singellista.  Velg Frida BOCCARA fra rullemenyen og trykk OK.

 Listeplasseringar 
Liste (1969)Høgasteplassering  ()35 ()17

 Kjelder 

Denne artikkelen bygger på «Un jour, un enfant» frå , den 22. august 2024.  

Kategori:Eurovision Song Contest-vinnarsongar
Kategori:Franske Eurovision Song Contest-songar
Kategori:Eurovision Song Contest 1969-songar
Kategori:Franskspråklege Eurovision Song Contest-songar